SARLNUUS SONDAG 1 JUNIE 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za, klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


In die nuus vandag; 

OSL-BURO BENODIG VRYWILLIGERS 

JEUGDAGNAELLOOP OM DIE JEUG AAN DIE PRAAT TE KRY 
SARL-FAKSNOMMER GEBRUIK ASSEBLIEF DIE VOLLE 138 SYFERS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


OSL-BURO BENODIG VRYWILLIGERS 


Sluit twee dae n maand aan by die @SL-Burospan en deel in goeie spangees 
met ander lede van die sorteerspan. Met slegs twee persone wat inkomende 
OSL-kaarte sorteer is daar vertragings met die uitstuur van kaarte aan lede. 
Die span sien uit na n paar nuwe lede om by hulle aan te sluit. 


Vir diegene wat kaarte wil optel of @SL-sake met die span wil bespreek is 
bywoningsdae vir die volgende twee maande 3 en 17 Junie en weer op 1 en 15 
Julie. 


Kontak asseblief vir Francois, ZS6GBUU, op 011 679 5260 om by die @SL- 
burospan aan te sluit en so die diens te bespoedig terwyl u `n interresante 
tydjie met kaarte vanaf sommige van die mees eksotiese plekke op aarde geniet. 
Deur iets terug te sit in amateurradio sal u soveel meer bevrediging put uit u 
tydverdryf. Bel nou vir Francois. 


JEUGDAGNAELLOOP OM DIE JEUG AAN DIE PRAAT TE KRY 


Die Jeugnaelloop op 16 June 2008 is daarop gemik om om die jeug met mekaar 
te laat gesels, en u kan die katalisator wees wat dit laat gebeur. Die geleentheid 
duur 2 ure van 10:00 tot 12:00 SAT op die 40 meterband. Stel u stasie op in `n 
openbare plek of nooi jongmense na u hok. n RS-verslag en die operateur se 
ouderdom word uitgeruil. 


Die tellingstruktuur is 5 punte vir kontakte tussen twee operateurs onder 25 
jaar, slegs 2 punte indien een operateur 26 of ouer is en een punt indien albei 
26 of ouer is. 


Daar is prettige pryse te wen deur deelnemers onder 25, nie net vir die hoogste 
punte nie, maar ook deur n loting sowel as n sertifikaat vir alle deelnemers 
onder 25. 


Besoek www.sarl.org.za vanaf volgende Dinsdag en klik op “Youth Activities” 
vir besonderhede en ander pretigge geleenthede. 


Ongelisensieerde jeugdiges onder 25 kan ook deelneem deur n stasie te gebruik 
van n gelisensieerde operateur wat geregistreer het as n opvoedkundige stasie. 
Om te registreer besoek www.sarl.org.za, klik op SARL-vorms en kry dit op die 
lys. 


SY SLEUTEL HET TOE NIE STIL GEWORD NIE 


Soms kan `n enkele letter- of syferfout `n ernstige glips veroorsaak wanneer n 
boodskap n stil sleutel rapporteer wat nie stil geword het nie. Ons is verheug 
om te bevestig dat die sleutel van Colin McNally, ZS6MAG, nie stil geraak het 
nie en dat hy springlewend is. Ons bied opregte verskoning aan Oolin en sy 
familie en vriende. Die redakteur van Radio ZS, wat die inligting vanaf SARL 
nuus ontvang bied ook verskonong aan. 


SARL-FAKSNOMMER, GEBRUIK ASSEBLIEF DIE VOLLE 138 SYFERS 


Die SARL faksnommer het 13 syfers, skakel asseblief almal. Die nommer is (88 
011 675 2793. Die e-posadres is admin@sarl.org.za. Indien u aan die Raad wil 
skryf is die korrekte adres secretary@sarl.org.za. 


KOMPETISIENUUS 
AWA-HE-OSO-PARTYTJIE 


Die volgende is die uitlag van die AWA se HF-@SO-partytjie wat op die 10de 
en 11de Mei gehou is: 


In die AM-afdeling: 1ste Jan, ZS4JAN, 130 punte; 2de Andre, ZS2ACOP, 124 
punte; 3de Rad, ZS6RAD, 72 punte. 


In die SSB-afdeling: 1ste Andre, ZS2AGCP, 224 punte; 2de Mitch, ZS2DK, 210 
punte; 3de Rad, ZS6GRAD, 209 punte. 


n Totaal van 9 logstate is in elke afdeling ontvang. Aan die AM-kant was daar 
67 deelnemers en op SSB was daar 101 deelnemers. n Volledige lys sal op die 
SARL se Webforum sowel as in die AWA-nuusbrief geplaas word. Die AWA- 
komitee bedank almal wat deelgeneem het en ook die wat logstate ingestuur 
het. 


ZS-AMATEURS NEEM TOPPLEKKE IN IN DIE ARRL 10 METERKOM- 
PETISIE 


Vidi le Grange, ZS1EL, het die eerste plek behaal in die Enkeloperateur, 
Gemengde Modusse, Hoë Kragklas met 47 838 punte. 


Rhynhardt Louw, ZS6DXB, het die tweede plek bereik in die Enkeloperateur, 
Foon alleen, Hoë Kragklas met 39 888 punte. 


Wel gedaan Vidi en Rhynhardt. 
2007 CO WPX RID-KOMPETISIE 


Drie Ooskaapse amateurs het deelgeneem in die 2007 CO WPX RYD-kompetisie. 
Barry Murrell, ZS2EZ, het in die Enkeloperateur Bygestaande klas en behaal 
354 720 punte. Donovan van Loggerenberg, ZS2DL, het 302 152 punte in die 
Enkeloperateur, Alle Bande, Hoë Kragklas behaal en Thian de Jager, ZS2Y, 
behaal 6 450 punte in die Enkeloperateur, Alle Bande, Lae Krag klas. 


UITLSAE VAN DIE ZS$3/ZS4-NAELLOOP 


Die kompetisiekomitee het die uitslae van die ZS3/ZS4-naelloop gehou op 
Sondag 4 Mei 2008 vrygestel. Agt kompetisielogs en 1 kontrolelog is ontvang. 


1ste, Jan Botha, ZS4JAN, 149 punte; 2de, Bloemfontein RAG, ZS4BEN, 83 
punte; 3de, Johan Roos, ZS4KB, 75 punte; 4de, Sasolburg ARC, ZS4SRK, 70 
punte. 


BHEF/UHF-NAELLOOP 


Vanmiddag vind die tweede DHF/UHF-naelloop plaas vanaf 16:00 tot 17:00 SAT 
op 2 meter en 70 sentimeter. Klim in jou motor en ry rond om verskeie ruitver- 
wysings te aktiveer. Elke kontak tel twee punte en kyk hoeveel ruiverwysings 
jy kan bereik. Die reëls kan in die SARL se Kompetisiehandboek gevind word. 
Logs moet aan hfcontests@netactive.co.za gestuur word, moet nie die adres in 
die handboek gebruik nie. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 
week minder as 5 wees. Die verwagte DX-toestande is goed vir die Noordelike 
rigtings maar vrotterig vir die hoofsaaklik Noord-Westelike paaie. 


15 m en 20 m is die beste keuse vir DX met moontlike flou 15 en 20 m-openinge 
vanaf 14:00 SAT na Indië. 


Kontakte met Australië gaan baie uitdagend wees. Vanaf ongeveer 14:00 is daar 
moontlike goeie 15 en 20 m-openinge na Europa. Kontakte met die VSA gaan 
baie uitdagend wees. 


10 MHz lyk na sonsonder bruikbaar vir die morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende die oggende en laat middag goeie resultate oor die korter afstande te 


lewer. 


Saans is 80 m die beste keuse. Dit is nou as die donderstorms en staties vir jou 
'n kans gaan gee. Nie te lank van nou af nie gaan 160 m weer baie bruikbaar 
wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


1 Junie - BHEF/UHF-naelloop: 8 Junie - Sluitingsdatum vir inskrywings vir 
Kempton Park Amateurradio Tegniese Vereniging se klabwapenkompetisie; 16 
Junie - Jeugdagnaelloop; 18 tot 23 Junie - SARL 'Top Band @SO-geselligheid. 


SARL nuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RG, saamgestel is. 


'n Voorspoedige week word aan almal toegewens, 738. 


/EX 


